Konstrukcija i testiranje softvera

Projektni zadatak za 2018. godinu

# 1. Opis zadatka

Realizovati aplikaciju za digitalizaciju gradskog saobraćaja. Aplikacija treba da pojednostavi:

* Evidenciju linija gradskog prevoza, pri čemu treba podržati različite tipove prevoza. Svaka linija sadrži stanice.
* Evidenciju karata i putnika. Evidentirati podatke neophodne za evidenciju prodaje karata, pri čemu postoje različiti tipovi karata. Evidentirati korišćenja karata od strane putnika.
* Evidenciju reda vožnje i lokacija vozila. Predvideti izmene reda vožnje, kao i dinamičko praćenje pozicije vozila. Prikupljanje pozicije može biti realizovano putem podsistema koji isporučuje test podatke o poziciji.

Aplikacija treba da podrži pristup navedenim funkcionalnostima kroz veb aplikaciju. Identifikovati korisničke uloge za svaku funkcionalnost i realizovati kontrolu pristupa.

# 2. Implementacija sistema

Aplikaciju realizovati kao klijent-server aplikaciju.

Serverski deo aplikacije treba da bude realizovan korišćenjem Java programskog jezika i Spring radnog okvira.

Klijentsku aplikaciju realizovati korišćenjem Angular radnog okvira.

Pri realizaciji aplikacije potrebno je izabrati određenu strategiju testiranja i realizovati serverske, klijentske i "s kraja na kraj" testove.